चिल्ड्रन पार्क में रिसेप्शन रोकने-टोकने वाला नहीं
दुनियामें कहीं ऐसा पार्क नहीं होगा जो चास के जोधाडीह मोड़ पर बना हुआ है। करीब 45 लाख की लागत से बने इस चिल्ड्रन पार्क में बच्चे नहीं जानवर घूमते हैं। जिसकी जब मर्जी होती है वह शादी समारोह का रिसेप्शन करता है। गंदगी फैलाता है और चल देता है। इसके अलावा जिसे जो उपयोग करना करे कोई रोकने वाला नहीं। चास के लोग दुखी हैं। ले देकर सिर्फ यही एक पार्क है। वे कहां जाएं, किससे कहें। जब यह पार्क बना तब पैसे की खूब बंदरबांट हुई। किसी ने नहीं पूछा राशि कहां जा रही है। नगर निगम की फाइलें पलटने पर पता चला 2008-09 में 44.72 लाख की लागत से चिल्ड्रन पार्क बनाया गया था। 2010 में एक बार फिर इस पार्क में 24.88 लाख रुपए खर्च हुए। सौंदर्यीकरण के नाम पर 4.56 लाख की लागत से कैफेटेरिया और 9.32 लाख की लागत से सामुदायिक भवन बनाया गया। इसका क्या हाल है, चास की जनता, नगर निगम के पार्षद और हमारे आला अफसर जाकर देख सकते हैं। उन्हें पता चल जाएगा कि जनता के पैसों का किस तरह दुरुपयोग किया गया है।
मनमानी की अधिकारियों ने
जबयह पार्क बना तब नगरपालिका में अफसरों का राज था। वे निरंकुश थे। उन पर दबाव डालने वाला कोई नहीं था। वार्ड नंबर 13 की पार्षद वंदना शर्मा का कहना है कि तब योजनाओं में खूब कमीशनखोरी हुई। यह पार्क इसका जीता जागता उदाहरण है। अब सभी को मिलकर इसकी सुध लेनी चाहिए। यह सच है कि पार्क की हालत बहुत खराब हो गई है।
तालाब तरस रहा है बोट के लिए
नगरनिगम के अफसरों ने चास के लोगों को सब्जबाग दिखाया। कहा गया कि तालाब में बोटिंग होगी। इसके सौंदर्य के नाम पर 7.44 लाख रुपए खर्च किए गए। तालाब आज भी गंदगी से नहा रहा है। बोट खरीदने के लिए 3.56 लाख रुपए खर्च हुए। चार दिन भी बोटिंग नहीं हुई। लोगों के ख्वाब अधूरे रह गए। अफसरों ने चास की जनता को खूब छला। एक बोट तालाब के कोने में औंधी पड़ी है।
चिढ़ा रहे हैं मिक्की माउस
बच्चोंको लुभाने के लिए पार्क की दीवारों पर मिक्की माउस और कार्टून से संबंधित कई किरदार उकेरे गए थे। उद्देश्य यही था कि बच्चे आएं और इन आकृतियों का आनंद लें। आज यह आकृतियां मुंह चिढ़ाती नजर अा रही हैं। इन्हें पौधों ने ढंक लिया है। इन्हें बच्चे नहीं जानवर देखते हैं। क्योंकि पत्ती प्रिय है।
पार्क में अाए दिन इस तरह समारोह आयोजित होते रहते हैं।
महापौर ने कहा, जांच कराएंगे
महापौरभोलू पासवान का कहना है कि पार्क को लेकर हुए भ्रष्टाचार की जांच कराई जाएगी। सरकार से कहा जाएगा कि दोषी लोगों के खिलाफ कार्रवाई करे। नगर विकास विभाग पार्कों के विकास के लिए एक करोड़ रुपए दे रहा है। डीपीआर बनाई जा रही है। सब मिलकर कदम बढ़ाएंगे तो हमारा चिल्ड्रन पार्क खूबसूरत बन सकता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva